103.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ  Αριθ.2/52460/Α0024 της 17 Ιουλ.-7 Αυγ.2000 (ΦΕΚ Β΄1062) Διατήρηση του αριθμ. 01703002283 - 73 ειδικού λογαριασμού του ΠΕΧΩΔΕ. Έχοντας υπόψη: 1. Τις διατάξεις της παρ.15 του άρθρου 4 του Ν. 2229/94 (ΦΕΚ138/31.8.1994 τ.Α "Τροποποίηση και συμπλήρωση του Ν. 1418/1984 και άλλες διατάξεις" 2. Τις διατάξεις της παρ. 4 του άρθρου δωδέκατου του Ν.2338/1995 Κύρωση σύμβασης ανάπτυξης του νέου διεθνούς αεροδρομίου της Αθήνας στα Σπάτα, ίδρυση της εταιρίας "Διεθνής Αερολιμένας Αθηνών Α.Ε έγκριση περιβαλλοντικών όρων και άλλες διατάξεις" 3. Τις διατάξεις του άρθρου 5 και 8 του Ν.2771/1999 (ΦΕΚ 280/ 16-12-1999 τ.Α ) "Περί ειδικών λογαριασμών και άλλες διατάξεις" σύμφωνα με τις οποίες οι ειδικοί λογαριασμοί δημοσίου που απεικονίζουν την εκτός προϋπολογισμού χρηματική διαχείριση και αφορούν χρηματοδότηση έργων από την Ευρωπαϊκή Ένωση πρόσθετες αμοιβές δημοσίων υπαλλήλων και άλλους σκοπούς, διατηρούνται. 4. Την αρίθμ. Δ15/οικ./17467/15.11.1995 απόφαση του      Υφυπουργού ΠΕΧΩΔΕ (ΦΕΚ 956/Β/20.11.1995) "Επιβολή εισφοράς των ενδιαφερομένων για εγγραφή κατάταξη και αναθεώρηση εγγραφής στα Μητρώα ΜΕΚ, ΜΕΕΠ, και Μελλετητών" 5.Την αρίθμ. Δ15/οικ./19619/27.12.1995 απόφαση κατακύρωσης στην Αγροπκή Τράπεζα της Ελλάδος ΑΕ, τον διαγωνισμό που έγινε σπς 24.11.1995 και τους όρους της σχετικής "σύμβασης συνεργασίας"με ημερομηνία 5.2.1996 στην οποία έχει ανοιχθεί ειδικός έντοκος λογαριασμός με αριθμό "017030002283-73" ,εις βάρος του οποίου ενεργούνται πληρωμές. 6. Την αριθ.1039386/441/Α0006/21.4.2000 (ΦΕΚ Β571/ Β/ 21.4.2000)Κοινή απόφαση Πρωθυπουργού και του Υπουργού Οικονομικών "Ανάθεση αρμοδιοτήτων στους Υφυπουργούς Οικονομικών". 7. Το γεγονός ότι τα έσοδα του Ειδικού λογαριασμού προέρχονται από εισφορές των εργοληπτικών επιχειρήσεων που έχουν συμφωνηθεί με τις εργοληπτικές οργανώσεις με σκοπό να αναβαθμιστεί η λειτουργία και ο εκσυγχρονισμός των Μητρώων και να καταβάλλεται αποζημίωση στους εκπροσώπους τους και τους υπαλλήλους που συμμετέχουν στις Επιτροπές του Μητρώου Εργοληππκών Επιχειρήσεων (ΜΕΕΠ), του Μητρώου Εμπειρίας Κατασκευαστών (ΜΕΚ) και στη Γνωμοδοτική Επιτροπή. Συμμετέχουν σε αυτές εκτός από τους Υπηρεσιακούς παράγοντες, ο Πρόεδρος του Συνδέσμου Ανωνύμων Εταιρειών, ο Γενικός Γραμματέας της ΠΕΔΜΕΔΕ, ο Γενικός Γραμματέας του Συνδέσμου Τεχνικών Εταιρειών Η τάξης κλπ. 8. Το γεγονός ότι από τις διατάξεις της απόφασης αυτής δεν προκαλείται πρόσθετη δαπάνη του Κρατικού Προϋπολογισμού, αποφασίζουμε: - Εγκρίνουμε την τροποποίηση και συμπλήρωση των διατάξεων λειτουργίας του ειδικού λογαριασμού που συστάθηκε με την αρίθμ. Δ15/οικ./17467/15.11.1995 απόφαση του Υφυπουργού και τηρείται στην Αγροτική Τράπεζα με αριθμό λογαριασμού 01703002283-73 - Η ανάληψη, η διάθεση και η διαχείρηση του λογαριασμού αυτού, καθώς και η κάλυψη από τον ανωτέρω λογαριασμό των δαπανών που αφορούν στη μηχανογράφηση, στην υλικοτεχνική υποδομή της Δ/νσεως Μητρώων και Τεχνικών Επαγγελμάτων της Γενικής Γραμματείας Δημοσίων Έργων και στον καθορισμό του ύψους της αποζημιώσεως των μελών των Επιτροπών τήρησης των Μητρώων και του Προσωπικού της ανωτέρω Δ/νσης ρυθμίζονται σύμφωνα με την αρίθμ Δ15/οικ./ 11786/25.7.1996 απόφαση του Υπουργού ΠΕΧΩΔΕ (ΦΕΚ 624/Β/26.7.1996). - Η διαχείριση του ειδικού έντοκου λογαριασμού γίνεται από τη Δ/νση Μητρώων και Τεχνικών Επαγελμάτων (Δ15) του ΠΕ.ΧΩ.Δ.Ε. - Ο έλεγχος των δαπανών πραγματοποιείται από το Ελεγκτικό Συνέδριο σύμφωνα με πς διατάξεις του οργανισμού του και την αρίθμ. 8507/76 απόφαση του. Το διαχειριστικό όργανο του ανωτέρω Ειδικού Λογαριασμού, συντάσσει κάθε έτος, Προϋπολογισμό σύμφωνα με σχετική εγκύκλιο του Υπουργείου Οικονομικών καθώς και Απολογισμό, οι οποίοι συνυποβάλλονται προς έγκριση και αξιολόγηση στο Υπουργείο Οικονομικών (Γενικό Λογιστήριο του Κράτους) ταυτόχρονα με τον Προϋπολογισμό του Φορέα που εποπτεύει τους Ειδικούς Λογαριασμούς. Η μη έγκαιρη υποβολή τους εντός των προθεσμιών που θέτει το Γενικό Λογιστήριο του Κράτους αναστέλλει αυτομάτως τη λειτουργία του Λογαριασμού. 